
Il popul furlan al fevele une len- 
ghe e i parons un'altre. 


JOSEF MARCHET 
Predi furlan 


La lenghe, lis tradizions, la filu- 
sumie, l’integritàt cultural e spiri- 
tual di un popul a’ son valòrs di 
altissime civiltàt: di salvà e di 
protègi; a cost di là in galere. 


T ANTON! ANOVEROS 
Vescul di Bilbao (Pas Bascs) 


L'om ch'al combat pe Patrie 
Pai fruz, pe chiase sò, 

Dis comedons al mescule; 
La fuarze i da il bon Giò. 


Imò fuint al sgrisule 

Il traditor Rizzard, 
Gualtir pentit tal’anime 
La nestre tiare al muard. 


Braz udines al fulmine 
Dacis e da lontan: 
Vive la Patrie libere 
Dal Chiamines tiran. 


Brano di storia friulana (1299-1309) 
G. D. CICONI 
(1802-1868) 

dal prof. Gian Carlo Menis 

di Josef Cijargnel, 

Berto Dentesan 

e Zuan Nazzi Matalon 

di Gurize 

Pordenon e Udin 


Clape culturàl Aquilèe j È 


I Furlans a' son une comunitàt a sè, tant come etnie che 
come culture: un popul che al risulte des gjarnaziis che àn 
vivàt chenti, une dopo l’altre, comenzant de preistorie fin in 
didiué. 

Inz di zoc diferent, cul là dal timp, a’ son stadis metudis- 
adun a traviars une lungje liende evolutive che jur à dade une 
clare filusumie spirituàl unitarie, ancjmò prin di daur une lòr 
organisazion pulitiche, economiche e sociàl, costums, tradizions 


e lenghe. 

Un 500 ains prime di Crist, passadis lis Alpis, i Carnics, int 
di razze celtiche, ben planc a jàn cjapàt-sît par dute la tiare 
jenfri la Livence, lis monz Carnichis e Juliis e il Mar Adriatic. 
Su cheste tiare, clamade Friùl o ancje Patrie dal Friùl, sul 
cricà dal secont Milesim de nestre ete, si completave la liende 
de Jungle formazion di un gnùf popul, che nol jere plui ni 
celtic, ni latin, ni langobart ma dome furlan. 


LA PREISTORIE 


A’ son stàz i Carnics che te preistorie a’ jàn butàt la fonde 
etniche e culturàl ch'e à condizionàt duc’ i faz storics sucedùz 
dopo. Un 500 ains prime di Crist, passadis lis Alpis, cheste int 
di razze celtiche, ben planc "e à cjapàt-sît par dute la tiare 


Statuùte dal diu dai Celtis Belèn, che si le cjate tal museo 
di Cividat. La corone tor-a-tor dal cjàf e ôl significa i rais 
dal soreli. | Celtis, vons dai Furlans, a’ son un popul di divi- 
gnince indo-gjermaniche ch'a jàn fat lis lôr grandis migrazions 
ancjmò te preistorie. Daspò a son stàz bonâz dai Romans. 
La lenghe celtiche si je mantignude miòr che in altris bandis, 
in Bretagne, tal Galles e in Irlande. Cualchi olme celtiche si 
la cjate ancje te lenghe furlane. 

jenfri la Livence, lis Monz Carnichis e Juliis e il Mar Adriatic. 


Che lôr a’ vebin dade une plèe origjnàl al mût di vivi de 
int di chenti, lu pant il fat che ce che si cjate des etis dal 
Där. dal bronz e de piere (l’olme umane plui viere ’e jè dal 
Paleolitic di miez) nol à nuie a ce fà cu la culture storiche. 
Si podarès al massimo dî, par vie di qualchi fat, che ta chel 


timp preistoric si è scomenzàt a dai une sacume ai cunfins cul- 
turài de regjon. 


Par esempli, al pâr che, te ete dal bronz, la int dai cjastelîrs 
e vebi ’zà une culture diferent di chê dal Venit e dal C;jàrs. 
La stesse inmigrazion dai Paleoveniz, pal fat che si son tignùz 
in bande e dulintòr de tiare furlane, ’e podarès vê segnàt par 
difàr i prins cunfins gjeoculturài. A son però dome inpinions. 


Cuan che po ’o jentrin te storie sigure, o cjatìn subit testemo- 
neancis scletis di marcje celto-carniche. 


Lis olmis plui claris che nus restin (s’indi cjatin ancjmò te 
culture furlane) a son chés de produzion artistiche, artesandl, 
de religjon (la devozion di Belen), dal folclòr, de lenghe e de 
toponomastiche (finals in « -acum »). 


Si capìs alore parceche lis fonz plui antighis a’ clamin la 
region « Carnorum regio», venastai region dai Carnics (Plinius 
il Vieri). 


LA PARONANCE ROMANE 


be D. Ü <> V ek 44, G) 


Su la fonde celto-carniche butade te preistorie si è insedade, 
scomenzant da! secont secul prime di Crist, in tune maniere 
simpri plui vivaròse, la culture latine. 


Come ch’al dis Titus Livius tai soi Anai, Rome 'e à tacat 
a slungjà lis mans sul Friùl tal 186. 


Fondant Aquilèe tal 181 i Romans a’ jàn stabilît chenti la 
lôr paronance. Insomp dal secul a’ vevin finit la vore de 
conquiste: tal 115 e fò fate l'ultime uere par domeà dal dut i 
Carnics. 


Basrelêf represantant il « sulcus primigenius » de sitàt di Aqui- 
lèe che si lu cjate tal Museo archeologijc. 


Tai doi secui ch’a son vignùz dopo, la romanisazion ’e jè 
stade puartade insomp. Cussì la culture locàl je jè restade par 
simpri marcjade di latinitàt, ancje se paràtri il caratar celtic 
originari nol è stàt mai disvinidriît. 


"E je clare che Aquilèe come puart e marcjàt di dut il país 
e come centro di grandis operazions militàrs (il Caisar Augustus 
le à fate metropoli de X region d'Italie, Venetia et Histria) 
e deventà un argain di progres civil e tecnologjc für da l’orde- 
nari par dut l’intòr. 


L’organisazion ministrative (Iulia Concordia, Forum Iulii e 
Iulium Carnicum a’ jerin i municipis de regjon aquileiese), la 
sistemazion des grandis stradis leadis cun chés da l'Europe de 
Donau, la riforme di dute l’economie agricule e comerciàl (nus 
reste ancjmò par grandis zonis la plante de centuriazion) seont 
il svilup gjeneràl da l'imperi, a’ forin provedimenz ch'a segnin 
ancjmò la vite regjonàl. 

La lenghe «rustiche » che fevelave la biade int dai Camps, 
e che San Jeroni al ricuarde 'zà tal cuart secul, ’e je la mari 
lenghe furlane dal didiuè. AI è där duncje il mutif parceche 
Pier Pauli Pasolini al à vùt scrit che « fevelà furlan a voul disi 
fevelà latin». Ve’ culi un esempli di cheste lenghe, cho vin 
tirât-für di un libri stampàt a Francfurt in Gjermanie tal 1593, 
cussì come che si la fevelave in ché volte tal Friùl Gurizan. 

A traviars di dute la ete romane però, no stin a dismen- 
teàlu, i Carnics inromanàz a’ forin la majorance di dute la 
populazion, gjavant ché des sitàz. 


Lér a’ mantignirin rùz i conotàz etnics de regjon ch'e va 
de Livence fintremai a l’Istrie, a dispiet dal nivelament gjeneràl 
puartàt indenant de ministrazion e de culture uficiàl. 


La lenghe « rustiche » ch’e fevelave la biade int dai cjamps, 
e che San Jeroni al ricuarde ’zà tal cuart secul, ’e je cence altri 
il segno plui clàr di cheste individualitàt. 


Un altri contribùt ae madressite de culture local j al à dat, 
te tarde antichitàt, l’evoluzion religiose di dut il popul: tôr 
dal 400 duc’ o scuasi a’ vevin acetàt il mt di vjodi biblic- 
cristian. Ce che nus reste atòr pal Friùl, massime i monumenz 
paleocristians, dal V al VII secul, no nus cjacare dome de 
difusion simpri plui largje dal cristianesim, ma ancje de profonde 
trasformazion di dute la vite social e economiche des popola- 
zions sparnizadis pes campagnis e su pes monz. 

ta 


LA PRIME ETE DI MIEZ- 


(VI sec. - X sec.) 


Se i faz cho vin chì ricuardàz a’ jàn soredut sburtàt- 
indenant l’evoluzion culturàl de int de regjon, a traviars de 
prime part de Ete di Miez a’ son sucedudis robis gnovis che 
àn savoltàt massime la fonde etniche. 


eee 


Art langobarde: «La pàs dal duche Ors» dal secul VIII, che 
si la cjate tal museo di Cividat. Si trate di un cuadri liturgjc 
ch'a bussavin i fedéi. 

L’infiltràsi di un continuo di int gjermaniche, scomenzant 
dal V secul, e daspò l’insedàsi a pleton dai Langobarz tòr dal 
568, a’ contribuìrin une vore a marcjà il caratar etnic de culture 
regjonàl ch'e veve ’zà une sô filusumie distinte. 


La fondazion dal Ducat furlan ch’al cjapave den lis tiaris 
dai municipis romans di Aquilèe, Cuncuardie, "Zut e Forum 
Tulii (che i Langobarz a’ jàn sielzùt come capitàl), la sò posizion 
sociàl e economiche autonome tal ream Langobart, a’ definìrin, 
tune maniere clare e une volte par simpri, i cunfins gjeopulitics, 
etnics e culturai de regjon furlane. Tant ’e je vere che d'in ché 


volte il non de capitàl lu dopràrin par clamà dute la regjon: 
Ducatus Fori Iulii, Friùl. 


La populazion autoctone e i conquistadòrs, stabilîz in piz- 
zulis cumunis, massime tal Friùl centràl, passàz i prins momenz 
di burascje, si metèrin vonde adore a lavorà insieme, comenzant 
cussì, soredut tes campagnis, la vore di integrazion. 


'O vin documenz ch'a pandin i segnos di chest fat no dome 
te lenghe e te toponomastiche, ma ancje tes tradizions e tes 
lez ch'e durarin te regjon a traviars dute la Ete di Miez. 


L’amicizie ch'e à leàz i Langobarz e la Glesie di Aquilèe 
tal timp dal sisme dai Tre Cjapitui fin insomp dal VII secul; 
la situazion storiche furtunade dal Ducàt che tòr de metàt dal 
VIII secul al à vût il massimo dal so sflandòr; i bruz ains 
de concuiste dai Francs (775-776); la storie turbide dal lôr 
imperi tal IX secul e podopo lis invasions disastrosis dai Ongjars 
ch'a tormentarin par cinc ains dute la regjon (899-952) fasint 
sbassà cetant il numar de int; a’ leàrin-adun par secui tun unic 
destin lis populazions dal Friùl. 


Celtics, Romans, Langobarz, superadis lis lotis a cause des 
diferenzis raziàls, a° deventàrin planc a planc un sol popul. 
Cussì si pò dî che sul cricà dal secont milesim de nestre ete 
sotvie di dutis lis manovris pulitichis si completave la liende 
de lungje formazion di un engt popul, che nol jere plui ni 
celtic, ni latin, ni langobart ma dome furlan. 


Une vore di documenz riguardanz la lenghe, l’art, la vite 
social, a pandin a clàr chiste gnove situazion ben caraterizade, 
massime a nivel des classis sociàls plui sotanis. 


Di culi indenant il Friûl al è stàt clamât ancje cul non di 
« Patrie » come par ricuardà il stret leamp che al veve unîz i 
paris, venastai lis gjarnaziis passadis, e ché tiare che un stes 
müt di pensà popolàr al viodeve siarade de Livence, des Alpis 
Carnichis e Juliis e dal Mar Adriatic. 

IL PATRIARCJAT 


(XI sec. - XV sec 


La fazzade in stil gotic dal XV secul dal Domo di Manià. Gle- 
mone, Gradiscje, Grau, Passarian, Siest, Spilimberc e Venzon 
ai son altris sitàz furlanis unevore interessantis dal pont di 
viste artistic. 

Tôr dal 1000 il Patriarcjàt di Aquilèe, la uniche instituzion 
regjonàl ch'e veve tignùt-dùr al sfantàsi di ogni struture social 
tal 8 e 900, al redità il patrimoni storic furlan e lu fasè madressi 
judantint il progres civil. La buine armonie stabilide tra i 
patriarcjs di Aquilèe e i imperadòrs di Sassonie de seconde part 
dal X secul e la vore di ripopolament e di ricostruzion moràl 
e matereàl puartade-indenant dai vescui aquilejés a’ scomenzàrin 
une gnove ete che varà tal Stàt patriarcjàl l'espression pulitiche 
plui plene. 

La paronance feudal dai patriarcjs ch'e veve cjapàt-sot dut 
il teritori dal Friùl ’zà al cricà dal XI secul a traviars donazions, 
esenzions e regalìis, e che si ere rinfuarzade massime par vie 
de pulitiche dal patriarcje Popon (1019-1042), ’e à vùt il so 
ricognossiment juridic tal 1077. 

Juste in chel an l’imperadòr Indri IV j concedeve l’invje- 
stidure feudàl cun prerogativis ducals sore dut il Friùl al 
patriarcje Sigeart, creant cussì chel « pricipatus Italiae et Im- 
perii » che par cuatri secui (1077-1420) al varès vit ché organi- 
zazion pulitiche che jenfri si ricognosseve dut il popul furlan. 


Il Stàt furlan al sarà in Europe te Ete di Miez une des 
organizazions plui indenant come struture pulitiche incentrade. 
La culture furlane di chel timp, pûr dent ordinamenz feudài 
classìsc’ e teocratics, pûr somitude a prìncips fores e leàz a 
interès soreregjonai (ghibelins fin al 1250 e guelfs dopo), 'e à 
podüt distès progredî unevote: bastarès ricuardà la pussibilitàt 
des classis sotanis dai siervidòrs di sfrancjàsi, sedi cun formis 
di partecipazion popolàr a la vite pulitiche, sedi cul confront 
dialetic pussibil tai cumuns e tes viciniis tra i libars di une 
bande e l’aristocrazie di ché altre. 

Il Parlament, che te sò ultime fase evolutive al è scuasi une 
anticipazion di chei dal didiuè, e lis Constituzions de Patrie, 
ch'a son il munument dal dirit furlan, a’ son i segnos plui clàrs 
de madurtàt pulitiche e civîl de societàt furlane dal timp. 

Tal Stàt patriarcjàl intant la vite economiche ’e progredis 
incurint e si gambie di agricule rude, come ch’e jere prin scuasi 
dal dut, in tune forme plui cumplicade, dulà che il cumierz al 
cuiste unevore di impuartance. Lis grandis stradis (che aromai 
a jàn come perno Udin ch’al sta par deventà capitàl de regjon 
tal puest di Cividàt) e i centros comerciai a’ puartin ideis e 
ricjece. Ancje la vite culturàl e cjape-pît e, dopo il ’300, l'art 
regjonàl je met-su une muse dute sò. 

Ma dilunc dal ’300 e sul nassi dal ’400 l’autoritàt dai 
patriarcjs guelfs ’e devente simpri plui debule; l’aristocrazie no 
pense che a combatisi; il cont di Gurize al cîr di meti-sot chei 
altris; i feudài, i cumuns e lis sitàz plui grandis a’ son simpri 
in lote tra di lôr. Intant Vignesie e i potenz di dulintòr a’ 
spiètin dome la buine ocasion par intervignî e par sapulî il 
Stàt furlan. 

Lis « Constituzions de Patrie dal Friùl» stampadis tal 1565. 
Come ch'al à scrit Josef Marchet, lis Costituzions a’ son 
stadis «un ver codiz di lez pe Patrie». A’ forin promulgadis 
tal XIV secul. Alore il Friùl «al rivà a vê un guviaàr pôc o 
trop costituzional, come che rivà a vélu l’Inghiltere cu la 
"Magna Charta Libertatum”. In nissun sit di dute l'Italie nol 
esisteve, in chei timps, un Stat grant come il Friùl, ch'al 
ves vùt un guviar di cheste fate ». 

L' ETE VENITE - AUSTRIACHE 


(XV sec. - XIX sec.) 


Tal 1420 Udin al cole sot di Vignesie cun dut il Friùl 
ocidentàl. Al finis cussì il Stàt patriarcjàl. Il Friùl orientâl cun 
Gurize tal 1509 al passe sot da l’Austrie. Cheste division pulitiche 
'e à inmatunît par secui la cressite culturàl de regjon. 


La paronance venite-todescje però, no je rivade adore di 
scjafoà l’anime unitarie dal Friùl. La lenghe furlane, cjacarade 
tant di ca che di là dal cumplicàt cunfin tra Vignesie e l’Austrie, 
e’ jere il segno di une culture uniche che i Furlans a’ tignivin 
ben salde, giavant il câs dai centros plui gruès indulà che la int 
si insedave incurint cui gnûs parons (Udin venit e Gurize 
austriache). 

Il leamp ch’al tignive-dongje lis dos parz dal Friùl al è stàt 
par secui alunc il Patriarcjàt di Aquilèe, che, ancje tai berdeis 
tiràz-fàr dal assolutisim dai stàz modernos, al à tignùt-adun 
midiant une uniche diocesi i sudiz « veniz » e chei « austriacs ». 

Ancje la produzion artistiche di chesc’ secui je à conservade 
une muse unitarie dute sò, massime te Rinassinze cuanche l'art 
e la culture furlane a’ jàn sflurît cualchidune des miòr creazions 
dal lòr gjeni. Si pues ancje ’zontà che lis strussiis e lis disgraciis 
di duc’ i Furlans di ca e di là dal cunfin a’ än ’zovàt a 
cumundju. 

Dopo dal 1420 i tentatifs di tornà a meti-inpins il guviàr 
dal patriarcje par vie diplomatiche e militàr a’ forin cause di 
ueris e di repressions. Po "e je vignude une schirie di fataz che 
àn avilit dute la region insomp dal XV secul: il curîr dai Turcs 
(1472-1499); lis lotis di Vignesie cu l’Imperi par cjapà Gurize 
(1508-1514); i intrîcs dai partîz locai e, par di plui, brutis anadis 
pes campagnis, pidimiis come la pestilenze dal 1510 e taramoz 
come chel dal 1511 ch’al è restàt famòs. 

Il segnàl plui där des conseguencis dai faz ch’o vin ricuardàz 
pe comunitàt regjonàl, al è il calo pauròs de populazion furlane 
che insomp dal 1500 je jere lade-jù di plui di un tiarz rispiet ai 
prins ains dal secul. 

Dopo a’ vignirin doi secui miòr, indulà che l’economie e la 
culture si son un pôc ripiadis, ma simpri masse pòc par risurî la 
comunitàt furlane. Vignesie e Viene assolutistis come ch'a jerin 
no ur pasave nancje pal cjàf di fà riformis che vignissin incuintri 
a la biade int dal Friûl. Cu la scuse di une a alte considerazion 
dal Stàt» e di une «rigorose serietàt ministrative » si voleve 
dome conservà lis robis come ch’a jerin e dut a pro dome dai 
parons. 

Lis concessions fatis ai contadins (metin la istituzion de 
« Contadinance » dongje il Parlament, te bande venite e la ’zonte 

Plante di Palme disegnade dal osovan Juli Savorgnan (1506- 
1595) cussì come che comparis tune stampe antighe. 


dai sindics dai cumuns di campagne ai Stàz Provinciai, tal 
Gurizan) no jerin part di un sisteme di riformis cun chê di 
tirà-su lis classis sotanis, ma dome un mit di paràsi de rabie 
cressint dai contadins cence però ufindi masse la nobiltàt e i 
borghés. 


I siérs furlans ’e àn stàt pòc a metisi in bon cui gnûs 
menadérs: tratansi di no piardi i lòr privilegjos si son butàz 
scuasi duc’ cu la pulitiche e la culture venite o austriache. Dome 
pôs scuelàz di caratar a’ continuarin salz a lavorà, a pensà e a 
scrivi par furlan. 


I risultàz di ché sorte di pulitiche dai parons, si à podùt 
viodju tal XVIII secul, massime tal Friùl venit. 


La fogolade di une ricjece zondare e di une smavide pâs 
universal, "e platave di une bande l’agunie dai vecjos sistems 
sociai e pulitics, di ché altre il nassi di une gnove culture che 
lavorave sotvie lis cussiencis, preparant un mont diferent. 


La boadice ch'e à scjassàt insomp dal XVIII secul dute 
l'Europe e massime il dadi tra la France e l’Austrie ch'a an 

“A T V 
DELLA PATRIA DEL F 
T NOVATHI 

GLORIOSI 
GENERALE 


Della medefima Patria. 


IN vDINE,; M DC LXXIII. 
AU VINE My 


Attert 


A ppreflo gli Schiracti e? 


Statùz de Patrie dal Friùl « rinovati » dal 1673. Sot di Vignesie 
lis Costituzions ai deventarin « Statuz » e biel planc la Patrie 
"e deventà une colonie. « Vignesie, al scrif simpri Josef Mar- 
chet, no si jere contentade di gjavàj sanc di dutis lis bandis: 
j veve distudade l'anime. In pratiche viars la mitât dal ’600 
l'autonomie lassade al Friùl no jere plui che un non cence 
significat ». 

IROLAMO ASCANIO 


D aana 


mandàt a mont la Republiche Venite, a’ jàn sacomàt ancje 
il Friùl. 

La Patrie dopo dal 1797 (pâs di Cjampfuarmit) e 
passà plui voltis de paronance francese (1805-13) a ché 
austriache (1798-1805, 1813-66) cun mudamenz pulitics e mini- 
stratifs (come par esempli la creazion dal Dipartiment di Passa- 
rian, la ’zonte dal Gurizan a lis Provincis Ilirichis, l'union tal 
1838 di Puart a Vignesie), che no badavin par nuie ae filusumie 
etniche e culturàl de regjon. 


I parons di turno a’ levin ancje di volte in volte maltratant 
i sintimenz patriotics di qualchidun, lis spietis reazionariis di 
altris, il desideri di libertàt di tanc. 


Par chel la plui part dai Furlans, che pûr "e viodeve cun 
simpatie il moviment di union cu l'Italie (massime fin al 1848), 
‘e cjalà cun fredece e suspiet lis azions dal ultin Risorgiment 
talian. 


Tant plui che ancje la pâs dal 1866 tra Italie e Austrie che 
darà-dongje une part di Pool cu l’Italie e lassarà-fàr il Gurizan 
mantignint il Friùl storic ancjmò cjonzàt puliticamentri al Judri. 

L'ETE CONTEMPORANIE 


Il Friûl, tra il 1866 e la prime uere mondial, sedi te part 
sogjete a l'Italie sedi ta ché che jere cu l’Austrie al à vût un 
bon progres culturàl, sociàl e economic. 

A’ son stadis fatis unevore di oparis publichis, si cjapà in 
considerazion l’agriculture e si plantà cualchi industrie. Int di 
ciàf esperte in duc’ i dominis ’e alzà il nivel de sienze. A’ forin 
viertis scuelis di istruzion elementàr, par duc’, ancje pai plui 
puars. Ma cun dut chest il Friùl al restà regjon periferiche in 
ogni sens. Mai come in ché volte tanc’ a’ jàn scugnût emigrà cun 
gràfs damps pe populazion furlane disvuedade des miòr energjis. 


I guviars talians, cul balin de pulitiche unitarie, a’ restarin 
sorz a ogni vôs di decentrament regjonàl, a’ scjafoàrin ogni 
salustri des culturis locàls. Lòr no àn viodût altri tal Friùl che 
un finiment dal Venit, tant che parfin il non de regjon al 
scomparì dal üs uficiàl. 


L’Austrie, in aparence plui rispietose des diviarsetàz etnichis, 
e viodè il Friùl Gurizan come jenfritiere dal empori triestin. 


Fin al didiuè si è ignoràt scuasi dal dut il lengaz original de 
culture furlane. Epùr in ogni domini, sedi ta chel dal dirit 
come ta chel de storie, sedi ta chel de lenghe come ta chel 
da l'art, il Friùl al à fevelàt tune sô maniere. Al à scomenzat 
a dilu il gurizan Isaie Ascoli ch'al à studiat la lenghe, al è 
lat indenant Josef Marchet ch'al à studiàt art e storie, podopo 
culchidun altri. Cumò i Furlans ai si inacuargin che la lôr 
lenghe, la lôr art, la lôr culture insumis, no je nuie di mancul 
di chê di chei altris popui. Ve’ culi tre monumenz de storie e 
de art furlane: il ciscjel di Gurize, il municipi di Pordenon 
e la place de Libertàt di Udin. 

oder sich gegen die von Seiner Majestät de 
5 


Kaiser und Kénie bestellten Gewalten auf 


senza perdono al rigore delle leggi di guerra. 


i 


K. u. R. Armeekommanda] 


zutreten. 


Er wird rücksichtslos der ganzen Stren 


der Kriegsgesetze verfallen. 


che 


sei con armis o spionaggio a cont del nemi 
battut o a dan del imp e reg. armata. 


toritit di S. Majestát l'Imperator e Ré, 


Senza remission un tal sará condanfit con 


duta la severitit in base alla lez  marzial. 

Il Rommando d'armata. 


L'imp. e regg. commando d'armata. | 


t 
Furlans. 


ignive con 
jessi 


'e t 


ie 
de identitàt etniche dai Furlans. No cussi l'talie almancul fin cumò. Anzit, tal Friùl Gurizan, subit dopo il '18, tanc' 


dal 1917, l’Austr 


Invasion 


dopo Francesc Josef, e tacat sui murs di dut il Friùl al timp de 
t Camilo Medeot, ai forin deportaz cence nissune colpe fale ché di 


Come ch'al pant chest manifest in furlan, todesc, talian e sloven, stampàt dai soldaz di Carli l, imperadòr 
scri 


predis furlans, al à 


I sorestanz di chenti, dute int oneste te aministrazion, no rivarin 
mai adore di capî la necessitàt di protegi l’unitàt etniche e 
storiche dal Friùl. La cussience di chest fat ’e fò dismenteade 
dal dut de classe borghese, part strafonte di ideai nazionalistics 
talians, part dute cjapade dai problems sociai dal timp in non 
di principis cristians o socialisc@. Cussì la realtàt sociologjche 
popolàr ’e vignive simpri plui piardude di viste. 


Il Friûl al scugnî gloti mâr unevore ta chest secul: cu la 
prime uere mondial che le à vude in cjase e cu la seconde dulà 
che j cjatarin un gnûf paron cuanche al fò ’zontàt al Tierz Reich. 


A fuarce di vitis, tal sestament dal dopouere, il Friùl storic 
al cuistà di gnùf la sò integritàt gjeoculturàl (gjavant il Manda- 
ment di Puart che si cjate ancjmò sot di Vignesie). Cu la 
creazion de region autonome però j àn zontàt la Vignesie Julie, 
venastai la province di Triest, dome par resons di pulitiche 
nazionàl e internazionâl. 


I Furlans di uè ’e àn di cjapà plene cussience de ereditàt 
storiche dal lôr passât, parceche, come ch’o vin viodit, nome 
lôr a puedin salvà l’integritàt e la sorvivence de lôr culture. 
Cussì alore la storie "e devente azion ch'e sa inventà l’avignî. 

